סדרת הרצאות בינלאומיות

במחלקה לארכיטקטורה בבצלאל

באודיטוריום המחלקה, רח' בצלאל 1, ירושלים

הכניסה חופשית, הקהל הרחב מוזמן

**המחלקה לארכיטקטורה בבצלאל, פותחת את סמסטר האביב בסדרת הרצאות בינלאומית. המפגשים יארחו אדריכלים, אוצרים ופעילים למען המרחב הציבורי ויעסקו בנושאים כמו: החייאת אזורים אורבניים זנוחים על ידי פעילות תרבותית, ערים גנריות ופרברים ישראליים, והגדרה מחודשת של שימושים באסטרטגיות עיצוביות. ביום חמישי האחרון התארח במחלקה** סרמן בגלריאן, ובהמשך יתקיימו מפגשים עם סילווה סימניאק, אלכסנדר דוגה, ואומברטו נפוליטנו**.**

המחלקה לארכיטקטורה בבצלאל, נכללה זו השנה השנייה ברציפות, ברשימת חמישים בתי הספר הנבחרים שפרסם לאחרונה מגזין דומוס הבינלאומי**. הרשימה היוקרתית ממפה מידי שנה, את חמישים בתי הספר הנבחרים לארכיטקטורה באירופה. המחלקה בבצלאל הינה התכנית הישראלית היחידה שנכללה ברשימת המערכת, שציינה כי מדובר בתכנית חדשנית ויצירתית, שמעניקה לסטודנטים גם את המשמעויות הרחבות של המקצוע. בין השאר ציינו לשבח המוניטין הבינלאומי של המחלקה, והדגשים הסוציו-פוליטיים של תכנית הלימודים, שמתכתבים עם מיקומה בלב המתחם ההיסטורי של בצלאל במרכז העיר ירושלים. ברשימת הנימוקים לבחירה, ציינו שיתופי הפעולה החוץ אקדמיים הרבים, והפדגוגיה של המחלקה שדוגלת באקטיביזם תכנוני ואדריכלי כחלק אינטגרלי מתכנית הלימודים.**

**\*\*\***

אדר' אומברטו נפוליטנו **( - (Umberto Napolitano** יום חמישי, ה-26 במרץ, 18:30

נפוליטנו, מבעלי משרד LAN בפאריס, המתמחה במבני תרבות ומגורים, ואחראי בין השאר על עיצובו מחדש של ה-Grand Palais בפאריס, תיאטרון La Maillon בשטראסבורג, ומרכז ארכיוני EDF, חברת החשמל הצרפתית, בעיר בור. [**Lan-paris**](http://www.lan-paris.com/)

אלכסנדר דוגה ( (**Alexander d'Hooghe** - יום חמישי, ה-19 במרץ, 18:30

דוגה, אדריכל ואורבניסט בלגי, פרופסור במחלקה לארכיטקטורה באוניברסיטת MIT, ישוחח עם **אורי שלום** על העיר הגנרית. שלום, מרצה במחלקה לארכיטקטורה בבצלאל, אצר את הביתן הישראלי בביאנלה האחרונה לארכיטקטורה בונציה, שעסק בפרבר הישראלי הגנרי. אלכסנדר דוגה הוא אורח המחלקה לארכיטקטורה והמחלקה לתואר שני בעיצוב אורבאני בבצלאל. [**Alexander-dhooghe**](http://architecture.mit.edu/faculty/alexander-dhooghe)

לפרטים נוספים: עידית שילוח – 050-6702019